Le Petit Festival: Vihreä keiju
2024-08-23 19:00 - 20:00 (Europe/Helsinki) | Hangon kaupungintalon näyttämö, Bulevardi 6, Hanko, 10900
Le Petit Festival: Vihreä keiju -runo- ja musiikkiesitys
Vihreä keiju on näyttämö- ja musiikkiteos, joka yhdistää nykymusiikkia, runoutta ja teatteria. Sen pohjana ovat Charles Baudelairen runot, jotka ovat toimineet inspiraationa säveltäjille ja ovat mukana esityksessä teksteinä. Esityksessä vilahtaa myös Baudelairen esseestä Dandy Baudelairen tuttu, universaali Dandy-hahmo kaikessa ristiriitaisuudessaan. Esityksen musiikin ja valojen teemana on absintin vedessä samentumisen louche-ilmiö, joka vertautuu abstraktiin myrkyttymisen käsitteeseen.
Työryhmä on työskennellyt aiheen parissa jo vuodesta 2017, perehtynyt taustakirjallisuuteen, ja mukaan on saatu uusia, esitystä varten tehtyjä sävellyksiä Johanna Pitkäseltä, Graham Lynchiltä sekä Assi Karttuselta. Esitykselle täysin olennainen valosuunnittelu on Mia Kivisen käsialaa.
Charles Baudelairen (1821–1867) tekstit kertovat uteliaisuudesta materiaalisen maailman rajapinnoilla olevia ilmiöitä kohtaan. Yllättävää kyllä, myös älykköpiirit olivat jo 1700-luvun lopulta alkaen monenlaisten esoteeristen ja spiritististen esitysten ja kokoontumisien (séances) lumoamia.
’Raunioromantiikka’ ja uusgoottilaisuus oli vallannut Euroopan taidepiirit jo kauhukirjallisuuden klassikoiden, kuten Horace Walpolen Otranton linna (1764), Mary Shelleyn Frankenstein (1818) ja Ann Radcliffen The Mysteries of Udolpho (1794) myötä.
Itse asiassa jo arkkitehti ja taiteilija Giovanni Battista Piranesin (1720–1778) hautoja, patsaita ja muistomerkkejä omalaatuisella tavalla yhdistelevien piirrosten voi ajatella heijastelevan tätä hämmennystä historiaan jäävän ajan raunioilla ja kaupungistumisen kynnyksellä.
Rytmiltään Baudelairen runot ovat usein lähes klassisia loppusointuineen ja symmetrisen oloisine tavumäärineen. Tähän muodon ankaruuteen hän lataa lähes hurjistuneen ilmaisun, jota voisi sitäkin sanoa klassiseksi siinä mielessä, että ranskalaisille 1600–1700-lukujen barokin ajan estetiikka on klassista.
Sikäli Baudelairen runoudessa yhdistyvät vanhempi barokin perinne ja romanttinen individualismi; runoilijaminän ahdistus ja kauhu. Walter Benjamin tuo omissa runoanalyyseissaan esiin sen, miten Baudelairen runoilijaminä häilyy hänen runojensa taustalla vain kuin salavihkaisesti niiden varjoissa vilahtavana hahmona.
Kauhu, joka on kantava topos Baudelairen runoudessa, oli siis sekin yksi ajan taiteilijapiirien suosituimmista ja voisi jopa sanoa muodikkaimmista virtauksista. Baudelaire oli Edgar Allan Poen (1809–1849) novellien ja runojenkin ihailija. Tyypillisesti raunioromanttinen kauhu liittyi historiaan, vanhaan musiikkiin, kirjallisuuteen ja rakennuksiin.
Esityksessämme aiemmin koettu ja historiaan painunut, onneton rakkaus tuprahtaa esiin vanhasta hajuvesipullosta (Le Flacon).
Tervetuloa esitykseen,
Assi Karttunen
www.assikarttunen.fi
***
Työryhmä:
Louna Hosia: viola da gamba
Assi Karttunen: cembalo ja organetto
Mia Kivinen: valosuunnittelu ja visualisointi
Jussi Lehtonen: näyttelijä, ohjaus
Graham Lynch: sävellys
Johanna Pitkänen: sävellys
Antti Nylén: käännökset
Sabine Nieminen: tapahtumakuva
Jyrki Varpio: konsultaatio
***
Liput: 30 €/20 € opiskelijat, eläkeläiset Tiketti
Lisätietoja: lepetitfestival.com/
***
Ikäraja: K-15
***
Taphatumapaikassa pyörätuolihissi.

Espoon barokkipäivät: Sävelten puutarha
2024-08-31 13:00 - 14:45 | Träskandan puisto, Träskändanristi 4, Espoo, 02940
Espoon barokkipäivät: Sävelten puutarha
Perinteinen Espoo-päivä Träskändassa.
Espoon barokin duo:
Hanna Haapamäki, nokkahuilu
Pieta Mattila, sello
***
Vapaa pääsy

Espoon barokkipäivät: Hyväntekijä
2024-09-04 19:00 - 20:00 | Auroran kappeli, Heiniemenpolku 1, Espoo, 02940
Espoon barokkipäivät: Hyväntekijä
Auroran kappelissa kuullaan keskiviikkona 4.9. Espoon barokkipäivät -festivaalin kolmas konsertti, Hyväntekijä. Konsertissa esiintyy altto Katariina Heikkilä sekä nelihenkinen Espoon barokin yhtye. Aurora Karamzinin harjoittamasta hyväntekeväisyydestä innoittuneena Espoon barokkikin kantaa kortensa kekoon ja sen vuoksi tämän konsertin ohjelmamyynnin tulot lahjoitetaan Espoon Pelastakaa Lapset ry:lle.
Onsdagen den 4.9. hålls festivalens tredje konsert Välgöraren i Aurora kapell. På konserten uppträder alten Katariina Heikkilä samt Esbo barocks ensemble bestående av fyra musiker. Inspirerade av den välgörenhet som Aurora Karamzin utövade vill Esbo barock också bidra till att hjälpa de mindre bemedlade och således doneras inkomsterna från konserten till Rädda barnen rf i Esbo.
Katariina Heikkilä, altto
Kirsti Apajalahti, viulu
Anssi Koskela, viulu
Elina Mattila, sello
Laura Vihreäpuu, cembalo
***
Vapaa pääsy, ohjelma 10 €
Ohjelmamyynnin tuotot lahjoitetaan Espoon Pelastakaa Lapset ry:lle
***
Fritt inträde, program 10 €
Inkomsterna från programförsäljningen doneras till Rädda Barnen rf i Esbo

Nuovi venti: Rajalla - Gränsfall
2024-09-07 18:00 - 19:00 | Saksalainen kirkko, Unioninkatu 1, 00130 Helsinki, Helsinki, Suomi
Nuovi venti: Rajalla – Gränsfall
Rajat on tarkoitettu ylitettäviksi ja säännöt rikottaviksi, eikö niin…? Nuovi venti -kollektiivi tutkailee musiikillisia rajoja tapahtumarikkaalta renessanssin ja barokin siirtymäkaudelta.
Vuosien 1550–1650 välisenä aikana säveltäjät kokeilivat ilmaisun rajoja voimakkaiden affektien ja vastakohtaisuuksien keinoin. Virtuoottiset sävelkulut koettelivat muusikkojen taidokkuutta, moniäänisen säveltämisen tiukimpia sääntöjä löysättiin, ja moniäänisestä musiikista kehkeytyi hiljalleen soolo- ja säestysääneen nojaava sävellystapa. Tästä siirtymästä käytettiin myöhemmin nimiä prima ja seconda prattica, ensimmäinen ja “toisenlainen” käytäntö. Varsinkin menneisyyteen katsovasta näkökulmasta kiinnostava osa-alue on laulu- ja soitinmusiikin syvällisen symbioosin murtuminen ja soitinmusiikin eriytyminen omaksi osa-alueekseen. Tämän kehityksen eri muotoja kuullaan Nuovi ventin konsertissa.
Sofia Fernholm, nokkahuilut ja cembalo
Tatu Ahola, viola da gamba
Mikko Ikäheimo, luuttu
Aura Visala, laulu, cembalo ja urut
***
Liput 15/10 euroa ovelta
***
Konsertin järjestämistä on tukenut Greta ja William Lehtisen säätiö, ja se järjestetään yhteistyössä Kulttuuriyhdistys Ensemble Nylandia ry:n kanssa.
***
Linkki tapahtuman fb-sivuille.

Nokkahuiluseura: Luentokonsertti
2024-09-08 14:00 - 16:00 | Balderin sali, Aleksanterinkatu 12, Helsinki, Helsinki, Suomi
Nokkahuiluseura: Luentokonsertti
Tapahtumassa pääset kuulemaan poikkeuksellisen laajan kirjon nokkahuilumusiikkia sekä Sini Vahervuon luennon nokkahuiluista Suomessa. Luento on järjestetty yhteistyössä Suomen vanhan musiikin liiton kanssa.
ESIINTYJÄT:
Eero Saunamäki
Q Consort
Marjana Jocif & Teuvo Taimioja
LIPUT:
Tapahtuma on ilmainen. Vapaaehtoinen ohjelmamaksu.

Café Barock: Vanhan musiikin uudet toivot
2024-09-18 13:00 - 13:45 | Rikhardinkadun kirjasto, Rikhardinkatu 3, 00130 Helsinki, Helsinki, Suomi
Café Barock: Vanhan musiikin uudet toivot
Viuhka-ensemble esiintyy Café Barockin lounaskonserttisarjassa Rikhardinkadun kirjaston kirjatornissa.
Vapaa pääsy!
***
Järjestää yhteistyössä:
Café Barock / Kulttuuriyhdistys Ensemble Nylandia ry
Rikhardinkadun kirjasto, Collegium ry

Espoon barokkipäivät/Karamzinin kulttuurihetki: Aurora – Aamuruskon jumalatar
2024-09-18 18:00 - 19:00 | Lasten kulttuurikeskus Aurora, Järvenperäntie 1-3, Espoo, 02940
Espoon barokkipäivät: Aurora – Aamuruskon jumalatar
Järvenperän alueen tunnettu asukas Aurora Karamzin oli suuri hyväntekijä ja monessa asiassa aikaansa edellä. Hänen kohdallaan voisi sanoa, että nimi on enne: nimen taustalla on roomalaisen mytologian aamuruskon jumalatar Aurora, joka kulkee aamuisin veljensä auringon (Sol) edellä ja ilmoittaa päivän saapumisesta. Tämän 1800-luvun voimanaisen kunniaksi sopraano Minna Nyberg ja Espoon barokin yhtye esittävät Aurora-aiheista ranskalaista barokkimusiikkia. Konsertti on osa Espoon barokkipäivät -festivaalia.
Espoon barokin yhtye:
Minna Nyberg, sopraano
Sini Vahervuo, traverso
Kaisa Ruotsalainen, viulu
Anna Pohjola, viulu
Terhi Lehtiniemi, alttoviulu
Elina Mattila, sello
Laura Vihreäpuu, cembalo
***
Liput 15 € (+ tilausmaksu alk. 1,50 €) Lippupisteen palvelupisteet, R-kioskit sekä Lippu.fi-verkkopalvelu. Lippuja ovelta, jos tilaisuus ei ole loppuunmyyty. Lipunmyynti aukeaa myöhemmin.
Kaikukortti käy, kapasiteetti rajattu. Kaikukorttipaikan voi varata ennakkoon aurora.info@espoo.fi.
***
KARAMZININ KULTTUURIHETKET
Karamzinin kulttuurihetket tarjoavat kulttuurielämyksiä aikuiselle yleisölle Lasten kulttuurikeskuksen kauniissa ja historiallisessa miljöössä. Myös lapset ovat tervetulleita aikuisten konserttikäyttäytymistä opetellen.
SYKSYN 2024 OHJELMISTO
Ke 18.9. klo 18 Aurora – aamuruskon jumalatar, Espoon barokkipäivät
Ke 23.10. klo 14 ja 18 Mari Anthonin luento
Ke 27.11. klo 18 Kalaniemi-Grundström-Hellman – Mielon maisemissa -konsertti
Lisäksi aina kuun ensimmäinen maanantai
Ma 2.9., 7.10., 4.11. ja 2.12. klo 15 Lauletaan yhdessä – Mari Kätkä, vapaa pääsy
LIPUNMYYNNISTÄ
Lippuja myydään ennakkoon Lippupisteen verkkokaupassa www.lippu.fi (tilausmaksu alk. 1,50 € / ostos), Lippupisteen myyntipisteissä (tilausmaksu 3 € / ostos) (myyntipisteiden haku www.lippu.fi/help/outlets), sekä Lippupisteen puhelinpalvelun kautta ma-la klo 9-19 puh. +358 600 900900 (2 € / alkava min). Myös R-kioskit myyvät Lippupisteen lippuja (tilausmaksu 3 € / ostos + 1 € / lippu).
Lippujen ovimyynti on tarjolla silloin, kun tapahtumaa ei ole etukäteen myyty loppuun. Tapahtumien nettisivuille päivittyy tieto mahdollisesta loppuunmyyntitiedosta.
KAIKUKORTISTA
Kaikukorttilippujen kapasiteetti on rajallinen. Ennakkopaikkavarauksen voi tehdä ostamalla kaikukorttilipun (1 € + tilausmaksu) lippupisteen myyntipisteistä. Kaikukorttilipun saa myös ovelta, silloin kun tapahtuma ei ole ennakkoon loppuunmyyty. Kaikukortti tulee näyttää aina sisääntulon yhteydessä.
SAAPUMINEN
Suosittelemme saapumista julkisilla liikennevälineillä sekä pyöräillen.
Kulttuurikeskuksen piha on autoton. Pysäköintialue sijaitsee lyhyen kävelymatkan päässä kulttuurikeskuksesta, osoitteessa Träskändanristi 4. Invapysäköinti on mahdollista merkityillä paikoilla Auroran pääportin läheisyydessä.
Tapahtuma pidetään Meijerin rakennuksessa, joka on Lasten kulttuurikeskus Auroran rakennuksista Järvenperäntienpuoleisin.

Barokkiyhtye Baccano: Eine kleine Bachmusik
2024-09-18 19:00 - 20:00 | Sibelius-museo, Piispankatu 17, Turku, Turku, Suomi
Barokkiyhtye Baccano: Eine kleine Bachmusik
Leipzigissa vuodesta 1723 kuolemaansa saakka vaikuttanut Johann Sebastian Bach (1685-1750) toimi Tuomas-kanttoriuden lisäksi kaupungin neljän kirkon musiikillisena johtajana. Matteus-passion ensiesitysvuonna 1729 Bach nimitettiin myös kaupungin Collegium Musicumin johtoon. Se oli Telemannin vuosisadan alussa perustama musiikillinen seura, jossa musisoivat yhdessä ammattilaisten kera niin opiskelijat kuin harrastelijatkin, niin paikalliset kuin satunnaiset vierailijatkin. Tämän ryhmän kanssa Bach konsertoi joka viikko perjantai-iltaisin Zimmermannin kahvilassa. Kahvihuoneen konserteissa esitettiin suuri määrä Bachin kamarimusiikkia, cembalokonserttoja, monesti Bachin Friedemann ja Emanuel-poikien kera, sekä kantaatteja, joita Bach sävelsi joka sunnuntaille ja kirkolliselle pyhälle pääosin kirkossa esitettäväksi kaikkiaan viisivuosikertaa.
Bach merkitsi, poikkeuksena moniin aikalaisiinsa, sävellyksiinsä hyvin tarkasti halutun instrumentaation. Toisaalta Bach oli myös suuri sovitusten rakastaja. Sovittaminen, sävellyksen uudelleen työstäminen ja teosten transponointi eri sävellajiin oli tavanomainen käytäntö barokin aikana, eikä Bachkaan kokenut tätä vieraaksi, suhteessa niin omaan kuin aikalaissäveltäjiensäkin musiikkiin. Suuri osa Bachin kamarimusiikista löytyy useina säveltäjän omina eri versioina ja instrumentaatioina. Erityisesti hänen yli kaksisataa säilynyttä kantaattiaan ovat tässä suhteessa melkoinen löytötavaratalo.
Säveltäjämestari selvästi etsi erilaisia tapoja ilmaista samaa ideaa, erilaisin painotuksin ja äänenvärein. Tällä kierrätyksellä Bach varmasti halusi myös varmistaa, että hänen parasta musiikkiaan kuultaisiin useammin kuin vain kerran.
Teksti: Jussi Seppänen
Barokkiyhtye Baccano:
Hanna Haapamäki, nokkahuilu
Anni Elonen, viulu
Jussi Seppänen, sello
Eero Palviainen, luuttu
Järj. Sibelius-museo
Lisätietoja:
https://sibeliusmuseum.fi/fi/tapahtumat/sibbe-live-baccano/
Liput:
Peruslippu 15€ (+palvelumaksu)
Opiskelijat/ eläkeläiset/ lapset 12€ (+palvelumaksu)

Aboastra-festivaali: Aquila altera
2024-09-20 17:00 - 18:00 | Kakskerran kirkko, Kakskerran kirkkotie 110, Turku, Turku, Suomi
Aboastra-festivaali: Aquila altera
Lauluyhtye Cavalierin Aquila altera -konsertti herättää eloon 1300–1400-lukujen virtuoottiset sävelet sumuisesta Englannista vehreän Ranskan kautta helteiseen Espanjaan ja Italian pulppuilevaan sävelkieleen. Ohjelmassa on niin maallista elonkulkua kuin pohdintaa ihmisen osasta. Kokonaisuuden kehystävät suuret keskiaikaiset katolisen messun osat.
Cavalier:
Katariina Lappi, sopraano ja viulu
Sanna Kola, mezzosopraano ja nokkahuilut
Kristina Raudanen, altto
Heikki Korhonen, baritoni
Liput:
25/19/15/4€
Järjestää Turun vanha musiikki ry

Kantaattikonsertti: Ariadne auf Naxos & Prokris und Cephalus
2024-09-20 19:00 - 20:15 | Balderin sali, Aleksanterinkatu 12, Helsinki, Helsinki, Suomi
Ariadne auf Naxos & Prokris und Cephalus
Antiikin tarustoon pohjautuvat näyttämölliset kantaatit Ariadne auf Naxos ja Prokris und Cephalus ovat monumentaalisia vokaaliteoksia. Historian pisimmät lauluäänille ja aukikirjoitetusti cembalolle sävelletyt kantaatit saavat nyt Suomen kantaesityksensä yli 250 vuoden jälkeen. Ystävänsä Georg Philipp Telemannin inspiroima musiikkidraaman mestari, Tanskan hovikapellimestari ja -säveltäjä Johann Adolph Scheibe (1708–76) loi vauhdikkaan, värikkään ja tunteikkaan sävelkielen näihin kantaatteihin, jotka hän julkaisi vuonna 1765 nimellä Tragische Kantaten. Maineikkaiden Sturm und Drang -runoilijoiden Heinrich Wilhelm von Gerstenbergin ja Elias Schlegelin kynäilemät libretot perustuvat Ovidiuksen eepoksiin Heroidit ja Metamorfoosit.
Määrätietoisen Scheiben, joka oli opiskellut Johann Sebastian Bachinkin ohjauksessa, tavoitteena oli uudistaa saksalaista musiikkieetosta, josta ylikoristeellinen ja dramaturgisesti köyhänlaiseksi koettu italialainen oopperatyyli oli ottanut niskalenkin. Hän oli yksityiskohtaisen tarkka niin sanottujen resitaation ja deklamaation suhteen, joiden tehtävänä oli tukea draaman ja affektien välittymistä eli liikuttaa kuulijaa. Hän oli laajasti verkostoitunut ja kunnioitettu musiikkiteoreetikko sekä teräväkynäinen kriitikko, jonka toimittama viikkolehti Der critische Musicus nautti valtavaa suosiota aikansa oppineiden ja muusikoiden – ja juorukellojen – keskuudessa.
Lue lisää: https://ariadneprokris.wordpress.com/
ARIADNE: Ruut Eleonoora Karhula
KERTOJA: Fanny Henn
KEFALOS: Niilo Erkkilä
OREADI & PROKRIS: Irina Nuutinen
Kristiina Hirvonen, barokkisello
Jasper Koekoek, cembalo
Liput 20 / 15 / 10 €.
Saat lippusi kätevästi Ticketmasterista. Voit myös ostaa liput paikan päältä tunti ennen esityksen alkua, jos niitä on vielä jäljellä. https://www.ticketmaster.fi/event/ariadne-auf-naxos-prokris-und-cephalus-lippuja/344989

Aboastra-festivaali: Hildegard
2024-09-21 15:00 - 16:00 | Turun linna, Eteläinen sali, Linnankatu 80, Turku, 20100
Aboastra-festivaali: Hildegard
Dramatisoitu musiikkiteos
1100-luvulla ihmisiä virtaa Reinin rannalla sijaitsevaan Rupertsbergin luostariin. He ovat tulleet tapaamaan aikansa kuuluisinta abbedissaa, Bingenin Hildegardia.
Voisiko hän auttaa heitä kivuissa ja ruumiin vaivoissa? Voisiko hän lohduttaa hengellisessä hädässä? Entä neuvoa perheasioissa? Kuuluisiko luostarista hänen nunniensa ihmeellistä laulua?
Hildegardin maailmaan johdattaa vanhaan musiikkiin erikoistunut sopraano Anneliina Rif keskiaikaisine soittimineen.
Liput:
27/19/15/4€

Aboastra-festivaali: Tarinoita ja hahmoja
2024-09-21 18:30 - 19:30 | Qwenselin talo, Läntinen Rantakatu 13 b, 20100 Turku, Turku, Finland
Aboastra-festivaali: Tarinoita ja hahmoja
Julia Tammisen cembaloresitaali
1600- ja 1700-lukujen musiikkia on kuvattu puhuvaksi musiikiksi. Musiikki lainaa ilmaisukeinoja puheelta ja pyrkii retorisesti vakuuttamaan kuulijansa. Monet barokin säveltäjät olivat oppineita ja tunsivat retoriikan perusteet. He olivat myös tarkkoja siitä, miten heidän musiikkinsa esitetään.
Usein kappaleet olivat myös inspiroituja tietyllä hahmolla tai tarinalla, ja juuri sellaisia teoksia kuullaan cembalisti Julia Tammisen konsertissa. Ohjelmassa mm. J.J. Frobergerin, F. Couperinin, J.Ph. Rameaun, J.K. F. Fischerin ja J. Duphlyn teoksia.
Liput:
25/19/15/4€

Aboastra-festivaali: Onnelliset
2024-09-22 15:00 - 16:00 | Turun Pyhän Katariinan kirkko, Kirkkotie 46, Turku, 20540
Aboastra-festivaali: Onnelliset
I Fortunatini -yhtyeen Onnelliset-konsertissa kuullaan 1600-luvun sykähdyttäviä ja elähdyttäviä duettoja kahdelle sopraanolle ja continuolle. Varhaisen barokin pirskahtelevuus, kerronnallisuus ja viehkeä voima kiteytyy kahden diskanttiäänen sävelellisessä kudelmassa ja niitä kannattelevan bassolinjan vakaudessa.
I fortunatini:
Maikki Säikkä, sopraano
Anneliina Rif, sopraano
Tuomas Kourula, teorbi
Liput:
25/19/15/4€

Café Barock Sahassa: Italialaiset Saksassa
2024-09-22 15:00 - 16:00 | Kahvila Saha, Sahakatu 8, Kokkola, 67900
Platti & Brescianello — italialaiset Saksassa
Italiassa 1690-luvulla syntyneiden Giovanni Benedetto Plattin ja Giuseppe Antonio Brescianellon alkuvaiheista tiedetään verrattain vähän, mutta kummankin musiikillinen koulutus on mitä luultavimmin tapahtunut Venetsiassa aikansa mestareiden, kuten Vivaldin opissa. Jo varhain molemmat säveltäjät suuntasivat Saksaan – Platti Würzburgiin ja Brescianello Stuttgartiin – johon he jäivät työskentelemään loppuelämäkseen.
Brescianellon kosmopoliittisessa sävellystyylissä kuuluu Italian ja Saksan lisäksi myös ranskalaisen musiikin vaikutteet. Plattin sävellyksissä on kuultavissa jo vaikutteita myöhäisen barokin saksalaissäveltäjien galantista tyylisuunnasta, Empfindsamer Stil, toisaalta niiden italialaisista juurista ei voi erehtyä.
Katariina Malmberg, barokkioboe
Kaisa Ruotsalainen, barokkiviulu
Anna Pulakka, barokkisello
Sanni Antikainen, cembalo
***
Liput 10 € myynnissä ovelta.

Aboastra-festivaali: Musica Nova 1559 – Adrian Willaertin musiikillinen monumentti
2024-09-22 18:00 - 19:00 | Kakskerran kirkko, Kakskerran kirkkotie 110, Turku, Turku, Suomi
Aboastra-festivaali: Musica Nova 1559 – Adrian Willaertin musiikillinen monumentti
Key Ensemble
Flaamilainen säveltäjä Adrian Willaert oli yksi keskeisen 1500-luvun vaikutusvaltaisimmista muusikoista. Hän julkaisi monta suosittua musiikkikokoelmaa, ja nuoremmat muusikot saapuivat Venetsiaan opiskelemaan Willaertin johdolla. Hänen julkaisuistaan varsinainen voimannäytös on vuonna 1559 valmistunut Musica Nova, joka sisältää sekä kirkollista että maallista musiikkia. Kokoelmaa tutkittiin sittemmin ahkerasti musiikillisen kontrapunktin ihanne-esimerkkinä, mutta myös sen uudesta tavasta yhdistää sanoja ja säveliä ilmaisuvoiman lisäämiseksi. Tämä olikin kaiketi sitä varsinaista uutta, “Nova”, mihin Willaert kokoelman otsikossa viittasi.
Liput:
25/19/15/4€

Barokin labyrinteissä: Fredrik Suuren salatut sävelet
2024-09-28 19:00 - 20:00 | Paraisten VPK-talo, Koulukatu 1, Parainen, Parainen, Suomi
Fredrik Suuren salatut sävelet
Pirkanmaan barokki
Johann Gottlieb Janitsch
Ennen konserttia klo 18.15 Meet the Artists -tapahtuma, kahvitarjoilu sisältyy lipun hintaan.
Liput täältä.
Lisätietoja: https://parbarock.fi/

Barokin labyrinteissä: Ferdinand & Valentini
2024-09-29 17:00 - 18:00 | Paraisten kirkko, Kirkkoesplanadi 3, Parainen, Parainen, Suomi
Ferdinand & Valentini
Cappella Imperiale & Pirkanmaan barokki
Giovanni Valentini
Lisätietoja: https://parbarock.fi/
Liput täältä.

Tampereen vanhan musiikin ystävät: Barokkiyhtye Baccano – Eine kleine Bachmusik
2024-09-29 18:00 - 19:00 | Viinikan kirkko, Kaartotie 1, 33100 Tampere, Tampere, Suomi
Barokkiyhtye Baccano: Eine kleine Bachmusik
Jo 20 vuotta toiminut barokkiyhtye Baccano uppoutuu J. S. Bachin musiikkiin Eine kleine Bachmusik -konserttiohjelmassaan. Johann Sebastian Bach merkitsi, poikkeuksena moniin aikalaisiinsa, sävellyksiinsä hyvin tarkasti halutun instrumentaation. Toisaalta Bach oli myös suuri sovitusten rakastaja. Konsertissa kuullaankin niin sovitettua kuin sovittamatonta Bachin musiikkia nokkahuilulle, viululle, sellolle ja luutulle.
Esiintyjät:
Hanna Haapamäki, nokkahuilu
Anni Elonen, viulu
Jussi Seppänen, sello
Eero Palviainen, luuttu
***
Liput: 25/20€. Lippuja voi ostaa ennakkoon Eventiosta:
https://tampereenvanhanmusiikinystavat.eventiolive.fi/events/662b802e610d5d5a208b4589/

Café Barock: Violoncello Napoletano
2024-09-30 19:00 - 20:00 | Galleria Forum Box, Ruoholahdenranta 3a, 00180, Helsinki, Helsinki, Suomi
Café Barock: Violoncello Napoletano
Mistä tulevat historian varhaisimmat soolosello-teokset ja ketkä olivat maailman ensimmäisiä sellovirtuooseja? Yhtyeemme edellisessä konserttikokonaisuudessa etsimme vastausta erityisesti 1600-luvun loppupuolen Pohjois-Italiasta, josta onkin säilynyt useita solistisia sävellyksiä aina nykypäivään asti. Samalla kun moderni historiantutkimus on painottunut näihin Bolognasta ja Modenasta löytyneisiin sello-aarteisiin ovat kuitenkin muut Italian kaupungit ja niiden säveltäjät jääneet vähemmälle huomiolle. Tästä hyvänä esimerkkinä toimii Etelä-Italian suurin kaupunki Napoli, jossa monet sellisti-säveltäjät vaikuttivat samoihin aikoihin keskeisesti sellon kehitykseen soolo-instrumenttina. Näitä virtuooseja olivat mm. Francesco Paulo Supriani (1678–1753), Rocco Greco (n.1660–1717) ja Giulio de Ruvo (aktiivinen 1700-luvun alussa), joiden harvoin esitetyistä sävellyksistä pääsemme nauttimaan tässä konsertissa.
***
Tatu Ahola, barokkisello
Lassi Kari, violone
Mikko Ikäheimo, luuttu ja barokkikitara
Matias Häkkinen, cembalo
***
LIPUT: 10 / 15 € ennakkoon Tiketistä ja ovelta tuntia ennen konserttia.

FiBO: Vespro della beata vergine
2024-10-04 19:00 - 20:30 | Temppeliaukion kirkko, Lutherinkatu 3, Helsinki , HELSINKI, Suomi
Eurooppalaiset huippukuorot -sarja/Helsinki Early Music Festival
VESPRO DELLA BEATA VERGINE
Monteverdin mestarillinen työhakemus
Solomon’s Knot
Suomalainen barokkiorkesteri
Marianna Henriksson, Anthony Marini ja Jonathan Sells, ohjelmasuunnittelu
FiBOn Eurooppalaiset huippukuorot -sarja jatkuu kehutun englantilaisen Solomon’s Knot -kollektiivin vierailulla. Ohjelmassa on yksi varhaisbarokin tunnetuimmista teoksista, Claudio Monteverdin Vespro della Beata Vergine (1610) eli Mariavesper.
Bassobaritoni Jonathan Sellsin vuonna 2008 perustaman Solomon’s Knotin jäseninä on laulajien lisäksi myös soittajia. Se esiintyy aina ilman johtajaa, ulkoa laulaen. Kollektiivi on hurmannut ekspressiivisellä mutta notkealla laulutavallaan, jossa yhdistyvät rohkea solistisuus ja tyylintuntemus. Tämä palvelee myös Mariavesperin virtuoosimaisia vaatimuksia.
Monteverdi (1567–1643) sävelsi puolitoistatuntisen Mariavesperin työskennellessään Mantovan herttuan kapellimestarina. Sen kokoaminen saattoi liittyä työhönsä uupuneen muusikon haluun vaihtaa maisemaa. Monteverdi omisti Mariavesperin ja samassa yhteydessä julkaistun messun paavi Paavali V:lle ehkä tavoitellakseen virkaa Roomassa. Vuonna 1613 hänet kuitenkin nimitettiin Venetsian Pyhän Markuksen kirkon kapellimestariksi, ja yhtenä työnäytteenä toimi ennennäkemättömän rikas vesper.
Mariavesper yhdistelee kaikkia aikansa tyylejä vanhasta polyfoniasta uudenaikaiseen yhtye- ja soololauluun, gregoriaanisista melodioista monikuoroisuuteen ja soitinmusiikin sonaattiin. Suurteos saattoi olla tarkoitettu sekä yhtenäisenä esitettäväksi että kokoelmaksi, josta valikoida. Vanhaa ja uutta yhdistävään teokseen voikin suhtautua kuin vierailuun ikivanhassa katedraalissa. Jokainen käynti laulun, sinkkien ja suolikielten sulosoinnuissa paljastaa jotain uutta, ja eri aikojen tyylit asettuvat rinnakkain ja päällekkäin.
FiBO tuo Eurooppalaiset huippukuorot -sarjassa merkittäviä kansainvälisiä kuoroja konsertoimaan kanssaan vuosina 2022–2025. Jane ja Aatos Erkon säätiö tukee sarjaa vuosina 2023–2025. Sarjan ensimmäisessä konsertissa helmikuussa 2022 vieraili Det Norske Solistkor, toisessa helmikuussa 2023 Arcangelo, kolmannessa lokakuussa 2023 RIAS-kamarikuoro ja neljännessä helmikuussa 2024 Vox Luminis.
Liput 55 € (keskellä edessä), 42 € (sivuilla edessä, keskellä takana ja parvella), 30 € (sivuilla takana), 15 € (irtotuolit äärimmäisenä oikealla) + 1,5 €:n toimitusmaksu tilausta kohti: Ticketmasterin lipunmyyntipisteet ja ticketmaster.fi
Opiskelijaliput ovelta (jos lippuja jäljellä) 10 €

HEMF: Entre Amis – with Friends
2024-10-06 18:00 - 19:00 | Helsingin Saksalainen kirkko, Bernhardinkatu 4, Helsinki, 00130
Helsinki Early Music Festival: Entre Amis – with Friends
Barokin juhlaa: FiBO 35 ja virolaisserkku Floridante 10 vuotta
Westhoff–Schütz–Vierdanck–Becker–Biber–Rosenmüller–Lill–Buxtehude
Ensemble Floridante:
Maria Valdmaa, sopraano
Villu Vihermäe, viola da gamba
Saale Fischer, cembalo/urut
Suomalainen barokkiorkesteri:
Anthony Marini, viulu
Kaisa Kallinen, viulu
Terhi Lehtiniemi, alttoviulu
Eero Palviainen, teorbi
Varhaisemman ja keskeisen barokkimusiikin ystäville on tarjolla herkkuhetkiä Heinrich Schützin (1585–1672), Dietrich Buxtehuden (n. 1637–1707) ja Johann Rosenmüllerin sävellysten parissa. Jo 1980-luvun lopulla alkanut yhteistyö suomalaisten ja virolaisten barokkimuusikoiden kesken on edelleen hedelmällistä, ja matkan varrella on syntynyt lukuisia uusia ystävyyssuhteita ja erilaisia yhteistyön muotoja.
Konsertin musiikki on sävelletty 1600-luvulla 30-vuotisen sodan ajan maailmassa ja kuvastaa monenlaisia tilanteita ja tunteita, myös hyvin traagisia ja surullisia. Sen rinnalla kansainvälinen ystävyys on erityisen arvokasta, ja musiikin dissonanssit purkautuvat rauhallisiin loppusointuihin. Virolais-suomalaista soitinkokoonpanoa liidaavat Saale Fischer ja Anthony Marini, ja sopraanosolistina laulaa Maria Valdmaa.
ETKOT / Konserttiesittely on 45 minuuttia ennen konsertin alkua.
Paikka: Saksalainen kirkko
JATKOT, SITKUT, MUTKUT / Kiireettömään hetkeen konsertin jälkeen on mahdollisuus osallistua matkalla (mielen)tilasta toiseen! Da ja Toivo viihdyttävät ja opastavat kulkijoita tunneliretkellä, johon kuuluu eri aisteja kutkuttavaa pienimuotoista koettavaa. Tunnelimatkan lopussa on festivaalin boolitarjoilu ja mahdollisuus ajatusten vaihtoon taiteilijoiden sekä uusien ja vanhojen tuttujen kanssa. Liikuntarajoitteisten reitti boolin äärelle kulkee ulkokautta.
Paikka: Saksalaisen kirkon krypta
Liput 20/30/50 € (valitse itse hinta, katsomo on numeroimaton):
NetTicketin myyntipisteet ja netticket.fi
Liput opiskelijoille ovelta 10 €
Lipputiedustelut: tickets@hemf.fi

Myyrmäen kirkon avajaisjuhlakonsertti: Valon juhla
2024-10-06 18:00 - 19:00 | Myyrmäen kirkko, Uomatie 1, Vantaa, 01600
Myyrmäen kirkon avajaisjuhlakonsertti: Valon juhlaa
Avajaiskonsertissa esiintyvät Ensamble Nylandian kanssa Vantaan kanttorikuoro, Vox-Gaudiosa kamarikuoro, Vantaan seurakuntayhtymän kamarikuoro, sekä solistit.
Luvassa valoisa J.S Bachin A-duuri messu, D. Buxtehuden Kommst du Licht der Heiden sekä vanhan musiikin yhtye Ensamble Nylandian esittämänä Petri Tapio Mattsonin tilausteos Nyländische Konzert.
Vapaa pääsy, ohjelma 10 e.
Lisätietoja täältä.

HEMF: Virolaisilla barokkipoluilla
2024-10-07 19:00 - 20:00 | Helsingin Saksalainen kirkko, Bernhardinkatu 4, Helsinki, 00130
Helsinki Early Music Festival: Virolaisilla barokkipoluilla
Virolaisystävien vierailukonsertti
Meder – Kellner – Ariosti – Ambrosini – sovituksia suomalaisesta ja virolaisesta kansanmusiikista
Aino Peltomaa, sopraano ja harppu
Floridante:
Angela Ambrosini, avainviulu
Anna-Liisa Eller, kromaattinen kannel ja perinteinen kannel
Villu Vihermäe, viola da gamba
Taavi Kerikmäe, klavikordi ja harmoni
Saale Fischer, cembalo
Viron oma musiikillinen perinne nojaa vahvasti kansanmusiikkiin. Monilla etenkin saksalaisilla barokin ajan säveltäjillä on kuitenkin ollut jonkinlainen suhde Viroon, tai heidän sävellyksiään on esitetty siellä jo ammoisina aikoina. Tässä konsertissa 10-vuotisjuhlavuottaan viettävä virolainen barokkiyhtye Floridante esittää eloisan barokkimusiikkiohjelman, jota höystävät kansanmusiikkikappaleet. Vanhoista materiaaleista nousee uudenlaisia värejä barokkisoittimien ja esimerkiksi avainviulun ja kromaattisen kanteleen herkullisina yhdistelminä. Floridante-yhtyeen kantava voima on cembalisti Saale Fischer.
ETKOT / Konserttiesittely on 45 minuuttia ennen konsertin alkua.
Paikka: Saksalainen kirkko
JATKOT, SITKUT, MUTKUT / Kiireettömään hetkeen konsertin jälkeen on mahdollisuus osallistua matkalla (mielen)tilasta toiseen! Da ja Toivo viihdyttävät ja opastavat kulkijoita tunneliretkellä, johon kuuluu eri aisteja kutkuttavaa pienimuotoista koettavaa. Tunnelimatkan lopussa on festivaalin boolitarjoilu ja mahdollisuus ajatusten vaihtoon taiteilijoiden sekä uusien ja vanhojen tuttujen kanssa. Liikuntarajoitteisten reitti boolin äärelle kulkee ulkokautta.
Paikka: Saksalaisen kirkon krypta
Liput 20/30/50 € (valitse itse hinta, katsomo on numeroimaton):
NetTicketin myyntipisteet ja netticket.fi
Liput opiskelijoille ovelta 10 €
Lipputiedustelut ja ryhmät: tickets@hemf.fi

HEMF: ACH, BACH, BACH, BACH, BACH, BACH…!
2024-10-08 19:00 - 20:00 | Helsingin Saksalainen kirkko, Bernhardinkatu 4, Helsinki, 00130
Helsinki Early Music Festival: ACH, BACH, BACH, BACH, BACH, BACH…!
Traditioiden mestarit ja uudistusmieliset perheenjäsenet
Johann Sebastian, Wilhelm Friedemann, Johann Christian, Carl Philipp Emanuel ja Johann Christoph Friedrich Bach
Encanto House Band:
Georg Kallweit (Saksa), viulu
Elfa Rún Kristinsdóttir (Islanti), viulu
Laura Kajander, alttoviulu
Jussi Seppänen, sello
Marianna Henriksson, cembalo ja urut
Johann Sebastian Bach mielletään barokin ajan huipentajana ja yhtenä barokin ajan suurista maestroista. Hänen sävellyksissään kiteytyy enoilta ja isoenoilta imetty perinne, vaikka samanaikaisesti eläneet säveltäjät kirjoittivat isä-Bachiin verrattuna hyvinkin edistyksellisiä ja uudenlaisia kappaleita. Illan ohjelmassa kuullaan esimerkiksi maestron triosonaatit mitä kiintoisammassa yhteydessä: Samoihin aikoihin samassa kaupungissa eli Leipzigissä myös isä-Bachin poika Carl Philipp Emanuel kirjoitti vastaavia kappaleita, mutta kyseessä on tyylillisesti jo uuden sukupolven tuotos. Uudenlaisen tyylin vaikutus lisääntyy, kun mukaan saadaan Johann Christianin musiikkia.
Esiintymässä on festivaalin kotiyhtye Encanto House Band, jonka kokoonpano on tälläkin kerralla raikkaita kulttuurituulia tuovaan tapaan monikansallinen. Yhteistä ohjelmasuunnittelua ja tulkintoja liidaa herkistä ja värikkäistä tulkinnoistaan tutuksi tullut barokkiviulisti Georg Kallweit.
ETKOT / Konserttiesittely on 45 minuuttia ennen konsertin alkua.
Paikka: Saksalainen kirkko
JATKOT, SITKUT, MUTKUT / Kiireettömään hetkeen konsertin jälkeen on mahdollisuus osallistua matkalla (mielen)tilasta toiseen! Da ja Toivo viihdyttävät ja opastavat kulkijoita tunneliretkellä, johon kuuluu eri aisteja kutkuttavaa pienimuotoista koettavaa. Tunnelimatkan lopussa on festivaalin boolitarjoilu ja mahdollisuus ajatusten vaihtoon taiteilijoiden sekä uusien ja vanhojen tuttujen kanssa. Liikuntarajoitteisten reitti boolin äärelle kulkee ulkokautta.
Paikka: Saksalaisen kirkon krypta
Liput 20/30/50 € (valitse itse hinta, katsomo on numeroimaton):
NetTicketin myyntipisteet ja netticket.fi
Liput opiskelijoille ovelta 10 €
Lipputiedustelut ja ryhmät: tickets@hemf.fi

Amore Barocco: Barokkitanssiaiset
2024-10-12 15:00 - 16:00 | Balderin sali, Aleksanterinkatu 12, Helsinki, Helsinki, Suomi
Täällä taas, Barokkitanssiaiset!
Tule tanssimaan barokin ajan tansseja tanssimestarin johdolla, tansseja löytyy helpoista vaikeisiin. Voit olla pukeutunut periodin mukaiseen asuun tai tulla sellaisena kuin olet (toiveena meillä toki on hiukan juhlavampi asu).
Tapahtuma on lapsiystävällinen ja alkoholiton. Lapset alle 15 v pääsevät ilmaiseksi sisään.
Orkesterina Amore Barocco, joka samalla juhlii 10 vuotista taivaltaan.
Lipun hinta: 30 €, lippuja myynnissä 9.10 asti, jonka jälkeen lipun voi ostaa ovelta.
Maksuohjeet: https://cmah.org/Barokkitanssiaiset/

Café Barock: Le Concert Spirituel - viulumusiikkia Pariisin sydämestä
2024-10-12 17:00 - 18:00 | Kirjan talo, juhlasali, Kirjatyöntekijänkatu 10, Helsinki, 00170
Le Concert Spirituel – viulumusiikkia Pariisin sydämestä.
Legendaarinen konserttisarja Le Concert Spirituel tarjosi vuosina 1725–1790 yleisölle musiikillista viihdettä eri muodoissa teattereiden ollessa suljettuina, mm. kirkkopyhien aikoina. Alkujaan ranskalaisen ja italialaisen tyylin muovaamasta konserttisarjasta kehkeytyi niin laulu- kuin soitinmusiikin arvostettu estradi Haydnin ja Mozartin kaltaisille säveltäjille aina Ranskan vallankumoukseen asti.
Viulutekniikka kehittyi tänä aikana huimasti. Konsertissa kuullaan teoksia mm. säveltäjiltä Rebel, Geminiani, Clérambault ja Leclair.
Pia Sundroos, barokkiviulu
Barokkiyhtye
***
Vapaa pääsy, käsiohjelma 5€
Konsertin yhteydessä kahvitarjoilu

HEMF: Retrofuturistinen hybridi-klubi
2024-10-12 20:00 | Musiikkiteatteri Kapsäkki, Hämeentie 68, Helsinki, Helsinki, Suomi
Helsinki Early Music Festival: Retrofuturistinen hybridi-klubi
Sähköinen sielu eli elektroakustisen klavikordin identiteettiä ja digitaalista keskiaikaa etsimässä
Thomas Ignatius, syntetisaattori ja sähkökitara
Jonte Knif, kosketinsoittimet
Retrofuturistinen klubi-ilta kutsuu nauttimaan yhdessäolosta, bistron purtavasta ja tietenkin mitä ihmeellisimmistä saundeista ja hyvästä musiikista! Ilta rakentuu kahdesta osasta: Ensimmäisessä osiossa Jonte Knif hakee uuden elektroakustisen klavikordinsa paikkaa musiikillisessa maailmassa. Kun akustinen soitin saa mikrofonit, sen identiteetti muuttuu yleensä merkittävästi. Tämä johtaa poikkeuksetta sekä perinnesoittimien arvostajien hylkimisreaktioon että uuden taiteellisen ilmaisun kehittymiseen. Illan toisessa osiossa Thomas Ignatius esittää digitaalista keskiaikamusiikkia syntetisaattorilla ja sähkökitaralla. Tämä retrofuturistinen hybridi on sekä aiheuttanut hämmennystä että saanut kiitosta kotimaassa ja kansainvälisesti.
Liput 20/30/50 € (valitse itse hinta, katsomo on numeroimaton):
NetTicketin myyntipisteet ja netticket.fi
Liput opiskelijoille ovelta 10 €
Lipputiedustelut ja ryhmät: tickets@hemf.fi

HEMF: Flos – Keskiajan kukat
2024-10-13 18:00 - 19:00 | Helsingin Saksalainen kirkko, Bernhardinkatu 4, Helsinki, 00130
Helsinki Early Music Festival: FLOS
FLOS – Keskiajan kukat
Bingeniläinen–Peltomaa–birgittalaissävelmät–kansansävelmät
Ensemble Gamut!:
Aino Peltomaa, laulu, keskiajan harppu ja perkussiot
Ilkka Heinonen, jouhikot, laulu, perkussiot jaelektroniikka
Juho Myllylä, nokkahuilut, laulu ja elektroniikka
Aino Peltomaan luoman Flos-ohjelmistokokonaisuuden teemana ovat arktiset uhanalaiset kukat. Yhtye yhdistelee kekseliäästi keskiajan kukkateemaisia sävelmiä omiin sävellyksiinsä ja kansansävelmiin laajentaen äänimaisemaa elektronisten efektien avulla. Kuulemme birgittalaissävelmiä sekä keskiajan mystikon Hildegard Bingeniläisen syväluotaavia ja virtuoottisia melodioita, runosävelmiä, loitsuja, omia sävellyksiä sekä vauhdikasta improvisaatiota.
ETKOT / Konserttiesittely on 45 minuuttia ennen konsertin alkua.
Paikka: Saksalainen kirkko
JATKOT, SITKUT, MUTKUT / Kiireettömään hetkeen konsertin jälkeen on mahdollisuus osallistua matkalla (mielen)tilasta toiseen! Da ja Toivo viihdyttävät ja opastavat kulkijoita tunneliretkellä, johon kuuluu eri aisteja kutkuttavaa pienimuotoista koettavaa. Tunnelimatkan lopussa on festivaalin boolitarjoilu ja mahdollisuus ajatusten vaihtoon taiteilijoiden sekä uusien ja vanhojen tuttujen kanssa. Liikuntarajoitteisten reitti boolin äärelle kulkee ulkokautta.
Paikka: Saksalaisen kirkon krypta
Liput 20/30/50 € (valitse itse hinta, katsomo on numeroimaton):
NetTicketin myyntipisteet ja netticket.fi
Liput opiskelijoille ovelta 10 €
Lipputiedustelut ja ryhmät: tickets@hemf.fi

Helsinki Early Music Festival: Earthrise – Vierailu Kansallisoopperassa
2024-10-17 18:30 - 19:40 | Suomen Kansallisooppera, Alminsali, Helsinginkatu 58, Helsinki, 00250, Suomi
Helsinki Early Music Festival: Earthrise – Vierailu Kansallisoopperassa

Capricornus–Galilei–Scheidt–Harant–Koskinen

Teksti ja ohjaus: Aleksi Barrière
Uusi musiikki: Juha T. Koskinen
Vanhan musiikin kokonaisuus ja soitinyhtyeen johto: Marianna Henriksson
Laulaja/vokaali-improvisoija: Anni Elif Egecioglu
Näyttelijä: Thomas Kellner
Soitinyhtye: Suomalainen barokkiorkesteri
Valosuunnittelu: Étienne Exbrayat
Videosuunnittelu: Lucia Schmidt
Lavasuunnittelu: Aleksi Barrière & Étienne Exbrayat
Tuotanto: Helsinki Early Music Festival
Yhteistuotanto: Suomalainen barokkiorkesteri & La Chambre aux échos
Yhteistyössä: Suomen kansallisooppera
***
Earthrise kertoo maailmasta, joka on menettänyt järkensä. Yhtä lailla vuonna 1624 kuin 2024 poliittiset ja uskonnolliset tahot taistelevat vaikutuksestaan, ja tieteellinen prosessi tuottaa epämukavia totuuksia, jotka kyseenalaistavat tapaamme ajatella rooliamme maailmassa – ja joita emme osaa lähestyä muuten kuin hämmentyneinä ja noloina. Tähtitieteilijä Johannes Kepler (1571–1630) pyrki tieteisromaanissaan Uni edistämään uutta maailmannäkemystä puhuttelemalla mielikuvitusta: miltä näyttäisi maailmamme kuusta katsottuna? Kepler kuitenkin kärsi dogmaattisuutta vastaan taistellessaan karut seuraukset ja joutui tekstiensä seurauksena puolustamaan noituusoikeudenkäynnissä omaa äitiään Katharina Kepleriä (1546–1622). Johannes Kepler ei kuitenkaan lakannut uskomasta, että maailmaa hallitsee salainen harmonia, jota meidän täytyy oppia tieteen ja taiteen keinoin kuuntelemaan.
Johannes ja Katharina Keplerin elämäntarinoiden innoittama Earthrise yhdistää 1600-luvun repertuaarin ja uuden genrerajoja ylittävän musiikin, jonka tuottavat säveltäjä Juha T. Koskinen ja vokaalitaiteilija Anni Elif Egecioglu. Musiikkiteatteriteoksen libreton laatii ohjaaja-libretisti Aleksi Barrière. Cembalisti Marianna Henriksson kokoaa kokonaisuuden säveltäjiltä, kuten Capricornukselta, Galileilta, Scheidtilta ja Harantilta, joka asettuu uuden musiikin yhteyteen.
*
Earthrise perustuu Johannes Keplerin tieteisromaaniin Uni (postuumi julkaisu 1634) ja tähtitieteilijän elämäntarinaan. Niissä käy ilmi, kuinka tärkeää Keplerille oli täydentää tieteellisiä faktoja keinoilla, jotka laajentavat tieteen periaatteita ja yleisöä: fiktio, kuvataide, musiikki. Kepleriä inspiroivat myös kansanperinteet ja kulttuurienvälinen keskustelu, ja hänen ajattelunsa taustalla vaikutti erityisesti kansanparantajaäiti Katharina, jonka tärkeyttä hän ei heti uransa alussa osannut tiedostaa.
Earthrisessa avautuu assosiatiivinen unien ketju, joka kutsuu aikamme kaipaavaa jatkuvaa perspektiivinvaihtoa. Siinä yhdistyvät kansainvälisen yhteistyön muodossa taidelajit ja lukuisat yhteistyössä toimivat musiikilliset äänet. Kyseessä ei ole suurmiestarina vaan ajatuskoe aisteille.
Esityksen kielet: englanti, suomi, saksa, latina, tsekki
Tekstitys: suomeksi ja englanniksi
***
Liput 35/30* € (rivit 2–13), 20 € (lisärivit + 1. rivi): Kansallisoopperan lipunmyynti ja verkkokauppa
VIP-liput 60 € (sis. lasillisen juhlajuomaa esityksen jälkeen ja taiteilijatapaamisen): Kansallisoopperan lipunmyynti ja verkkokauppa
Lipputiedustelut: lippu@fibo.fi
***
Muut esitykset:
Pe 18.10.2024 klo 18.30
La 19.10.2024 klo 16.00
Järjestää: Helsinki Early Music Festival / Suomalainen barokkiorkesteri / La Chambre aux échos

Helsinki Early Music Festival: Earthrise – Vierailu Kansallisoopperassa
2024-10-18 18:30 - 19:40 | Suomen Kansallisooppera, Alminsali, Helsinginkatu 58, Helsinki, 00250, Suomi
Helsinki Early Music Festival: Earthrise – Vierailu Kansallisoopperassa

Capricornus–Galilei–Scheidt–Harant–Koskinen

Teksti ja ohjaus: Aleksi Barrière
Uusi musiikki: Juha T. Koskinen
Vanhan musiikin kokonaisuus ja soitinyhtyeen johto: Marianna Henriksson
Laulaja/vokaali-improvisoija: Anni Elif Egecioglu
Näyttelijä: Thomas Kellner
Soitinyhtye: Suomalainen barokkiorkesteri
Valosuunnittelu: Étienne Exbrayat
Videosuunnittelu: Lucia Schmidt
Lavasuunnittelu: Aleksi Barrière & Étienne Exbrayat
Tuotanto: Helsinki Early Music Festival
Yhteistuotanto: Suomalainen barokkiorkesteri & La Chambre aux échos
Yhteistyössä: Suomen kansallisooppera
***
Earthrise kertoo maailmasta, joka on menettänyt järkensä. Yhtä lailla vuonna 1624 kuin 2024 poliittiset ja uskonnolliset tahot taistelevat vaikutuksestaan, ja tieteellinen prosessi tuottaa epämukavia totuuksia, jotka kyseenalaistavat tapaamme ajatella rooliamme maailmassa – ja joita emme osaa lähestyä muuten kuin hämmentyneinä ja noloina. Tähtitieteilijä Johannes Kepler (1571–1630) pyrki tieteisromaanissaan Uni edistämään uutta maailmannäkemystä puhuttelemalla mielikuvitusta: miltä näyttäisi maailmamme kuusta katsottuna? Kepler kuitenkin kärsi dogmaattisuutta vastaan taistellessaan karut seuraukset ja joutui tekstiensä seurauksena puolustamaan noituusoikeudenkäynnissä omaa äitiään Katharina Kepleriä (1546–1622). Johannes Kepler ei kuitenkaan lakannut uskomasta, että maailmaa hallitsee salainen harmonia, jota meidän täytyy oppia tieteen ja taiteen keinoin kuuntelemaan.
Johannes ja Katharina Keplerin elämäntarinoiden innoittama Earthrise yhdistää 1600-luvun repertuaarin ja uuden genrerajoja ylittävän musiikin, jonka tuottavat säveltäjä Juha T. Koskinen ja vokaalitaiteilija Anni Elif Egecioglu. Musiikkiteatteriteoksen libreton laatii ohjaaja-libretisti Aleksi Barrière. Cembalisti Marianna Henriksson kokoaa kokonaisuuden säveltäjiltä, kuten Capricornukselta, Galileilta, Scheidtilta ja Harantilta, joka asettuu uuden musiikin yhteyteen.
*
Earthrise perustuu Johannes Keplerin tieteisromaaniin Uni (postuumi julkaisu 1634) ja tähtitieteilijän elämäntarinaan. Niissä käy ilmi, kuinka tärkeää Keplerille oli täydentää tieteellisiä faktoja keinoilla, jotka laajentavat tieteen periaatteita ja yleisöä: fiktio, kuvataide, musiikki. Kepleriä inspiroivat myös kansanperinteet ja kulttuurienvälinen keskustelu, ja hänen ajattelunsa taustalla vaikutti erityisesti kansanparantajaäiti Katharina, jonka tärkeyttä hän ei heti uransa alussa osannut tiedostaa.
Earthrisessa avautuu assosiatiivinen unien ketju, joka kutsuu aikamme kaipaavaa jatkuvaa perspektiivinvaihtoa. Siinä yhdistyvät kansainvälisen yhteistyön muodossa taidelajit ja lukuisat yhteistyössä toimivat musiikilliset äänet. Kyseessä ei ole suurmiestarina vaan ajatuskoe aisteille.
Esityksen kielet: englanti, suomi, saksa, latina, tsekki
Tekstitys: suomeksi ja englanniksi
***
Liput 35/30* € (rivit 2–13), 20 € (lisärivit + 1. rivi): Kansallisoopperan lipunmyynti ja verkkokauppa
VIP-liput 60 € (sis. lasillisen juhlajuomaa esityksen jälkeen ja taiteilijatapaamisen): Kansallisoopperan lipunmyynti ja verkkokauppa
Lipputiedustelut: lippu@fibo.fi
***
Muut esitykset:
To 17.10.2024 klo 18.30
La 19.10.2024 klo 16.00
Järjestää: Helsinki Early Music Festival / Suomalainen barokkiorkesteri / La Chambre aux échos
